Άδεια εμπορίας αφορολόγητων αεροπορικών καυσίμων κατηγορίας Β2-Ανανέωση
Αίτηση για ανανέωση άδειας εμπορίας κατηγορίας Β2 στην ελληνική γλώσσα, σύμφωνα με το έντυπο αίτησης που καθορίζεται στο Παράρτημα 1 του Κανονισμού Αδειών (υ.α. Δ2/16570/2005, ΦΕΚ Β 1306), όπως ισχύει.
1. Υποβάλλεται τουλάχιστον έξι (6) μήνες πριν από τη λήξη ισχύος της χορηγηθείσας άδειας, υπογράφεται από το νόμιμο εκπρόσωπο του νομικού προσώπου και για λόγους συμμόρφωσης με το άρθρο 5 του Κανονισμού Αδειών (υ.α. Δ2/16570/2005, ΦΕΚ Β 1306) όπως ισχύει, περί δημοσιοποίησης αιτήσεων, περιλαμβάνει τα στοιχεία που ορίζονται στο Έντυπο Αίτησης του Παραρτήματος 1 του Κανονισμού Αδειών, όπως ισχύει. Με την αίτηση συνυποβάλλεται φάκελος με τα απαιτούμενα για την ανανέωση της άδειας στοιχεία. Σε περίπτωση μη νόμιμης υπογραφής της αίτησης ή μη συνυποβολής φακέλου με τα ανωτέρω στοιχεία, η αίτηση δεν εξετάζεται και τίθεται στο αρχείο. 2. Στην περίπτωση που έχει επέλθει οποιαδήποτε αλλαγή στα στοιχεία βάσει των οποίων χορηγήθηκε η αρχική άδεια, ο νόμιμος εκπρόσωπος της εταιρείας οφείλει να τη γνωστοποιήσει στην αδειοδοτούσα αρχή, κατά την αίτηση ανανέωσης που υποβάλει (σημείο iv της παραγράφου 4 του άρθρου 18 του Κανονισμού Αδειών). Στην περίπτωση αυτή, παράλληλα με την ανανέωση ενδέχεται να λάβει χώρα και τροποποίηση της άδειας.
Κατάθεση από τον αιτούντα (δια ζώσης ή ταχυδρομικά)
Ο αιτών πρέπει να είναι κάτοχος άδειας εμπορίας αφορολόγητων αεροπορικών καυσίμων κατηγορίας Β2 σε ισχύ.
Η αίτηση ανανέωσης της χορηγηθείσας άδειας εμπορίας κατηγορίας Β2 υποβάλλεται τουλάχιστον έξι (6) μήνες πριν από τη λήξη ισχύος της άδειας.
Ο αιτών πρέπει να είναι νομικό πρόσωπο, με τη μορφή ανώνυμης εταιρείας ή εταιρείας περιορισμένης ευθύνης ή ιδιωτικής κεφαλαιουχικής εταιρείας ή άλλης αντίστοιχης μορφής, εφόσον το πρόσωπο εδρεύει σε κράτος - μέλος της Ευρωπαϊκής Ένωσης.
Ο αιτών (νομικό πρόσωπο) πρέπει να διαθέτει ελάχιστο εταιρικό κεφάλαιο ύψους 500.000€.
Ο αιτών (νομικό πρόσωπο) πρέπει να διαθέτει εγγυητική επιστολή, που πληροί τις προϋποθέσεις των διατάξεων του ν. 4412/2016 (ΦΕΚ Α’ 147) όπως ισχύει, αορίστου χρόνου, ύψους 500.000€.
Ο αιτών (νομικό πρόσωπο) πρέπει να διαθέτει ελάχιστο όγκο αποθηκευτικών χώρων, ιδιόκτητων, μισθωμένων ή παραχωρημένων 5.000 κυβικών μέτρων. Οι αποθηκευτικοί χώροι οφείλουν να έχουν την αναγκαία χωρητικότητα για την εξυπηρέτηση της διακίνησης προϊόντων, της τήρησης αποθεμάτων έκτακτης ανάγκης, καθώς και της τήρησης των εμπορικών αποθεμάτων της παραγράφου 6 του ν. 3054/2002 (ΦΕΚ Α 230), όπως ισχύει.
Ο αιτών (νομικό πρόσωπο) πρέπει να διαθέτει μεταφορικά μέσα (βυτιοφόρα οχήματα ή πλωτά εφοδιαστικά μέσα) ιδιόκτητα ή μισθωμένα, που να μπορούν να εξασφαλίσουν την ομαλή τροφοδοσία της αγοράς και την ομαλή και συνεχή διακίνηση των εμπορευόμενων προϊόντων, σύμφωνα με τις διατάξεις της παραγράφου 8Α του άρθρου 15 του ν. 3054/2002 (ΦΕΚ Α 230), όπως ισχύει.
Τα φυσικά πρόσωπα που είναι μέλη του Διοικητικού Συμβουλίου της αιτούσας εταιρείας ή είναι εκπρόσωποι αυτής πρέπει να μην έχουν καταδικαστεί με αμετάκλητη δικαστική απόφαση για οικονομικό έγκλημα (ιδίως λαθρεμπορία, νοθεία, απάτη, αισχροκέρδεια, αποδοχή και διάθεση προϊόντων εγκλήματος, πλαστογραφία, υπεξαίρεση, εκβίαση, δωροδοκία) και για παράβαση του άρθρου 16 του ν. 3054/2002 (ΦΕΚ Α 230) όπως ισχύει.
Ο αιτών (νομικό πρόσωπο) στην περίπτωση που κατέχει περισσότερες από μία άδειες του ν. 3054/2002 όπως ισχύει (ΦΕΚ Α 230) πρέπει να πληροί χωριστά για κάθε μία άδεια την απαίτηση του ελάχιστου εταιρικού κεφαλαίου.
Ο αιτών (νομικό πρόσωπο) στην περίπτωση που κατέχει περισσότερες από μία άδειες του ν. 3054/2002 όπως ισχύει (ΦΕΚ Α 230) πρέπει να πληροί χωριστά για κάθε μία άδεια την απαίτηση της εγγυητικής επιστολής.
Προϋποθέσεις περί μη τέλεσης αξιόποινων πράξεων
Η διαδικασία αφορά στην ανανέωση χορηγηθείσας άδειας που απαιτείται για την εμπορία, δηλαδή την αποθήκευση και διακίνηση με σκοπό το κέρδος, αφορολόγητων αεροπορικών καυσίμων (βενζίνη αεροπλάνων, καύσιμο αεριωθούμενων τύπου βενζίνης, καύσιμο αεριωθούμενων τύπου κηροζίνης), εντός της Ελληνικής επικράτειας.
Άδεια εμπορίας αφορολόγητων αεροπορικών καυσίμων κατηγορίας Β2, σε ισχύ.
Οργανωτική και διοικητική δομή του νομικού προσώπου
Δήλωση για τυχόν υπάρχοντες δεσμούς του νομικού προσώπου και συμμετοχές σε άλλες εταιρείες ή ομίλους εταιρειών, τουλάχιστον όσον αφορά στη δραστηριότητα του εντός Ελλάδας.
Το πλέον πρόσφατο κωδικοποιημένο καταστατικό του νομικού προσώπου, θεωρημένο από την αρμόδια αρχή.
Αντίγραφο της αρχικής εταιρικής σύμβασης (καταστατικού) και των τυχόν τροποποιήσεών της.
ΦΕΚ/Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί σύστασης του νομικού προσώπου και τροποποιήσεων του καταστατικού του.
ΦΕΚ/Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί συγκρότησης Διοικητικού Συμβουλίου του νομικού προσώπου και εκπροσώπησης αυτού.
ΦΕΚ/Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί πιστοποίησης καταβολής αρχικού μετοχικού κεφαλαίου, καθώς και κάθε μεταγενέστερης αύξησής του.
Εγγυητική επιστολή, που πληροί τις προϋποθέσεις των διατάξεων του ν. 4412/2016 (ΦΕΚ Α’ 147) όπως ισχύει, αορίστου χρόνου, ύψους 500.000€.
Αντίγραφα ποινικών μητρώων των μελών του Διοικητικού Συμβουλίου του νομικού προσώπου και των νομίμων εκπροσώπων του.
Πιστοποιητικό του νομικού προσώπου περί μη πτώχευσης, μη υποβολής αίτησης περί κήρυξης σε πτώχευση, μη υποβολής σε εκκαθάριση, αναγκαστική διαχείριση ή πτωχευτικό συμβιβασμό (Ενιαίο Πιστοποιητικό Δικαστικής Φερεγγυότητας).
Φορολογική ενημερότητα του νομικού προσώπου.
Ασφαλιστική ενημερότητα eΕΦΚΑ του νομικού προσώπου.
Ασφαλιστική ενημερότητα του Επαγγελματικού Ταμείου Επικουρικής Ασφάλισης Προσωπικού Εταιρειών Πετρελαιοειδών (ΕΤΕΑΠΕΠ) του νομικού προσώπου.
Άδεια λειτουργίας εγκαταστάσεων/αποθηκευτικών χώρων.
Βεβαίωση ισχύος άδειας λειτουργίας εγκαταστάσεων/αποθηκευτικών χώρων.
Σύμβαση μίσθωσης/παραχώρησης αποθηκευτικών χώρων.
Αποδεικτικό ηλεκτρονικής υποβολής στην εφαρμογή Taxisnet των συμβάσεων μίσθωσης/παραχώρησης αποθηκευτικών χώρων.
Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Δελτία ταυτότητας ή διαβατηρίων των μελών του Διοικητικού Συμβουλίου του νομικού προσώπου και των νομίμων εκπροσώπων του.
Κατατίθεται η οργανωτική και διοικητική δομή του νομικού προσώπου υπό τη μορφή οργανογράμματος.
Ο νόμιμος εκπρόσωπος του νομικού προσώπου δηλώνει την ύπαρξη ή μη δεσμών ή συμμετοχών του νομικού προσώπου σε άλλες εταιρείες ή ομίλους εταιρειών, τουλάχιστον όσον αφορά τη δραστηριότητά του εντός Ελλάδας.
Κατατίθεται σε περίπτωση που ο αιτών είναι Ανώνυμη Εταιρεία (Α.Ε.) ή Εταιρεία αντίστοιχης μορφής, εφόσον το πρόσωπο εδρεύει σε άλλο κράτος - μέλος της Ευρωπαϊκής Ένωσης.
Κατατίθεται σε περίπτωση που ο αιτών είναι Εταιρεία Περιορισμένης Ευθύνης (Ε.Π.Ε.) ή Ιδιωτική Κεφαλαιουχική Εταιρεία (Ι.Κ.Ε.) ή εταιρεία αντίστοιχης μορφής, εφόσον το πρόσωπο εδρεύει σε άλλο κράτος-μέλος της Ευρωπαϊκής Ένωσης.
1. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 2. Για την αναζήτηση ΦΕΚ ο σχετικός σύνδεσμος είναι: http://www.et.gr/SearchFek
1. Κατατίθεται σε περίπτωση που ο αιτών είναι Ανώνυμη Εταιρεία (Α.Ε.) ή εταιρεία αντίστοιχης μορφής, εφόσον το πρόσωπο εδρεύει σε άλλο κράτος - μέλος της Ευρωπαϊκής Ένωσης. 2. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 3. Για την αναζήτηση ΦΕΚ ο σχετικός σύνδεσμος είναι: http://www.et.gr/SearchFek
1. Σε περίπτωση που δεν έχει εκδοθεί σχετικό ΦΕΚ, υποβάλλεται σχετική ανακοίνωση της αρμόδιας διεύθυνσης του Υπουργείου Ανάπτυξης ή της αρμόδιας Νομαρχίας/Περιφέρειας. 2. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 3. Για την αναζήτηση ΦΕΚ ο σχετικός σύνδεσμος είναι: http://www.et.gr/SearchFek
1. Κατατίθενται αντίγραφα ποινικών μητρώων των μελών του Διοικητικού Συμβουλίου του νομικού προσώπου και των νόμιμων εκπροσώπων του, εκδοθέντα εντός των προηγούμενων εξήντα (60) ημερών από την ημερομηνία υποβολής της αίτησης. 2. Σε περίπτωση Εταιρείας Περιορισμένης Ευθύνης (Ε.Π.Ε.) ή Ιδιωτικής Κεφαλαιουχικής Εταιρείας (Ι.Κ.Ε.) ή εταιρείας αντίστοιχης μορφής, εφόσον το πρόσωπο εδρεύει σε άλλο κράτος-μέλος της Ευρωπαϊκής Ένωσης, κατατίθεται αντίγραφο του ποινικού μητρώου του νόμιμου εκπροσώπου της συνοδευόμενο από επίσημο έγγραφο από το οποίο απορρέει η νόμιμη εκπροσώπηση.
Κατατίθεται αντίγραφο φορολογικής ενημερότητας σε ισχύ, εκδοθέν από την Ανεξάρτητη Αρχή Δημοσίων Εσόδων.
Κατατίθεται αντίγραφο ασφαλιστικής ενημερότητας σε ισχύ, εκδοθέν από τον Ηλεκτρονικό Εθνικό Φορέα Κοινωνικής Ασφάλισης.
Κατατίθεται αντίγραφο ασφαλιστικής ενημερότητας σε ισχύ, εκδοθέν από το Επαγγελματικό Ταμείο Επικουρικής Ασφάλισης Προσωπικού Εταιρειών Πετρελαιοειδών (ΕΤΕΑΠΕΠ).
Κατατίθεται άδεια λειτουργίας εγκαταστάσεων/αποθηκευτικών χώρων, για καθέναν από τους ιδιόκτητους ή μισθωμένους ή παραχωρημένους αποθηκευτικούς χώρους, στην οποία περιγράφεται ο κωδικός, η χωρητικότητα, η γεωγραφική θέση και το προϊόν αποθήκευσης εκάστης δεξαμενής. Στην περίπτωση που αυτά δεν περιγράφονται στην άδεια λειτουργίας, ο αιτών υποβάλλει οποιοδήποτε επίσημο πρόσφορο στοιχείο από το οποίο προκύπτουν τα προαναφερόμενα.
Κατατίθενται βεβαιώσεις ισχύος άδειας λειτουργίας εγκαταστάσεων/αποθηκευτικών χώρων, για καθέναν από τους ιδιόκτητους ή μισθωμένους ή παραχωρημένους αποθηκευτικούς χώρους, εκδοθείσες από την αρμόδια υπηρεσία.
Κατατίθεται σε περίπτωση μισθωμένων/παραχωρημένων αποθηκευτικών χώρων και περιλαμβάνει κατά ελάχιστον τον κωδικό δεξαμενής, τη χωρητικότητα, τη γεωγραφική θέση και το αποθηκευμένο προϊόν.
Κατατίθεται σε περίπτωση μισθωμένων/παραχωρημένων αποθηκευτικών χώρων.
Υπεύθυνη δήλωση του νόμιμου εκπροσώπου του νομικού προσώπου νομίμως θεωρημένη για το γνήσιο της υπογραφής, στην οποία βεβαιώνεται ότι όλα τα στοιχεία που περιλαμβάνονται στην αίτηση είναι αληθή.
Η αναζήτηση των αντιγράφων Δελτίων Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/ ή κατατίθενται αντίγραφα των διαβατηρίων των μελών του Διοικητικού Συμβουλίου του νομικού προσώπου και των νόμιμων εκπροσώπων του, προκειμένου να αναζητηθούν αυτεπάγγελτα τα ποινικά τους μητρώα. Σε περίπτωση προσκόμισης διαβατηρίου θα πρέπει να σημειώνονται επιπλέον τα ονόματα των γονέων του φυσικού προσώπου. Σε περίπτωση Εταιρείας Περιορισμένης Ευθύνης (Ε.Π.Ε.) ή Ιδιωτικής Κεφαλαιουχικής Εταιρείας (Ι.Κ.Ε.) ή εταιρείας αντίστοιχης μορφής, εφόσον το πρόσωπο εδρεύει σε άλλο κράτος-μέλος της Ευρωπαϊκής Ένωσης, κατατίθεται αντίγραφο του αστυνομικού δελτίου ταυτότητας ή του διαβατηρίου του νόμιμου εκπροσώπου της συνοδευόμενο από επίσημο έγγραφο από το οποίο απορρέει η νόμιμη εκπροσώπηση.
Ανανέωση άδειας εμπορίας αφορολόγητων αεροπορικών καυσίμων κατηγορίας Β2
1. Η απόφαση ανανέωσης άδειας εμπορίας κατηγορίας Β2 αναρτάται στο πρόγραμμα Διαύγεια και στην ιστοσελίδα του Υπουργείου Περιβάλλοντος και Ενέργειας. 2. Στην περίπτωση τυχόν μεταβολών στα στοιχεία βάσει των οποίων ανανεώθηκε η άδεια, ο κάτοχός της οφείλει να τις γνωστοποιεί στην αδειοδοτούσα αρχή (άρθρο 12 του Κανονισμού Αδειών). Μετά από ακρόαση του κατόχου της άδειας, η αδειοδοτούσα αρχή δύναται να προβεί σε αυτεπάγγελτη τροποποίησή της, όταν διαπιστώνεται ότι έχουν επέλθει σημαντικές αλλαγές των στοιχείων βάσει των οποίων ανανεώθηκε η άδεια.
Οργάνωση της αγοράς πετρελαιοειδών και άλλες διατάξεις, όπως ισχύει.
Καθορισμός ανταποδοτικών τελών για την έκδοση, τροποποίηση ή επέκταση των αδειών του άρθρου 4 του ν. 3054/2002 και ετήσιων ανταποδοτικών τελών για τη χρήση αυτών, και καθορισμός προστίμων για μη καταβολή ή εκπρόθεσμη καταβολή των ετήσιων ανταποδοτικών τελών, όπως ισχύει.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Ο αιτών την ανανέωση άδειας εμπορίας κατηγορίας Β2 υποβάλλει έντυπη αίτηση, σύμφωνα με το Έντυπο Αίτησης του Παραρτήματος 1 της υ.α. Δ2/16570/05 (ΦΕΚ Β 1306) "Κανονισμός Αδειών" όπως ισχύει, νομίμως υπογεγραμμένη, συνοδευόμενη από φάκελο με τα απαιτούμενα δικαιολογητικά στο Γενικό Πρωτόκολλο του Υπουργείου Περιβάλλοντος και Ενέργειας (ΥΠΕΝ) ή αποστέλλει την αίτησή του με το σύνολο των δικαιολογητικών είτε ταχυδρομικώς, είτε στο email του Γενικού Πρωτοκόλλου του Υπουργείου.
Η αίτηση εξετάζεται: α) ως προς την εμπρόθεσμη υποβολή της, σύμφωνα με το άρθρο 13 της υ.α. Δ2/16570/2005 (ΦΕΚ Β 1306) "Κανονισμός Αδειών", β) ως προς τη νόμιμη υπογραφή της, το περιεχόμενο της αίτησης, σύμφωνα με το Παράρτημα 1 της υ.α. Δ2/16570/2005 (ΦΕΚ Β 1306) "Κανονισμός Αδειών" και τη συνυποβολή φακέλου δικαιολογητικών.
Εντός πέντε (5) ημερών από την υποβολή της, η αίτηση δημοσιεύεται στην ιστοσελίδα του Υπουργείου Περιβάλλοντος και Ενέργειας (Μητρώο Αιτήσεων Αδειών), με μέριμνα του αρμόδιου υπαλλήλου συνεπικουρούμενου από τους αρμόδιους για τις αναρτήσεις.
Όποιος έχει έννομο συμφέρον δικαιούται να υποβάλει στην Αδειοδοτούσα Αρχή ενστάσεις αναφορικά με την αίτηση, εντός προθεσμίας δέκα (10) ημερών από τη δημοσίευση της αίτησης.
Αξιολόγηση Ενστάσεων: Η Αδειοδοτούσα Αρχή κοινοποιεί στον αιτούντα αντίγραφο των ενστάσεων που υποβλήθηκαν. Ο αιτών την άδεια δικαιούται να καταθέσει στην Αδειοδοτούσα Αρχή, εντός πέντε (5) ημερών αφότου έλαβε γνώση των ενστάσεων, υπόμνημα με τις απόψεις του. Οι ενστάσεις, καθώς και τα σχετικά υπομνήματα που υποβάλλονται, λαμβάνονται υπόψη κατά την αξιολόγηση των αιτήσεων. Αξιολόγηση φακέλου: Εξετάζεται η πληρότητα των δικαιολογητικών σύμφωνα με το ν. 3054/2002 και το Παράρτημα 3 του Κανονισμού Αδειών.
Εφόσον η αίτηση συνοδεύεται από πλήρη φάκελο δικαιολογητικών, εκδίδεται διοικητική πράξη-απόφαση ανανέωσης άδειας εμπορίας κατηγορίας Β2.
Σε περίπτωση που η αίτηση δεν συνοδεύεται από πλήρη φάκελο δικαιολογητικών, η υπηρεσία εντός τριάντα (30) ημερών από την ημερομηνία υποβολής της αίτησης ενημερώνει εγγράφως τον αιτούντα τάσσοντας προθεσμία δεκαπέντε (15) ημερών για την προσκόμιση των ελλειπόντων δικαιολογητικών.
Σε περίπτωση μη προσκόμισης του συνόλου των απαιτούμενων δικαιολογητικών εκδίδεται διοικητική πράξη-απόφαση απόρριψης.
Σε περίπτωση προσκόμισης του συνόλου των απαιτούμενων δικαιολογητικών εκδίδεται διοικητική πράξη-απόφαση ανανέωσης άδειας εμπορίας κατηγορίας Β2.
Σε περίπτωση μη εμπρόθεσμης υποβολής της αίτησης εκδίδεται διοικητική πράξη-απόφαση απόρριψης αίτησης που αναρτάται στο πρόγραμμα Διαύγεια. Σε περίπτωση που δεν πληρούνται οι εξεταζόμενες προϋποθέσεις, η αίτηση δεν εξετάζεται και τίθεται στο αρχείο.
Μετά την ολοκλήρωση της αξιολόγησης φακέλου και ειδικά στην περίπτωση διαπίστωσης ελλειπόντων δικαιολογητικών, συντάσσεται έγγραφο ελλείψεων δικαιολογητικών.
Η απόφαση ανανέωσης άδειας εμπορίας κατηγορίας Β2 αναρτάται στο πρόγραμμα Διαύγεια και στην ιστοσελίδα του Υπουργείου Περιβάλλοντος και Ενέργειας.
Η απόφαση απόρριψης αναρτάται στο πρόγραμμα Διαύγεια.
Παραλαβή της αίτησης για ανανέωση άδειας εμπορίας κατηγορίας Β2
Αξιολόγηση τυχόν υποβληθεισών ενστάσεων και αξιολόγηση φακέλου
Μη παραλαβή επιπλέον δικαιολογητικών ή ελλείψεις στα δικαιολογητικά